شەفەق نیوز/  یەک مردن و دو زەخمداری ، ئمڕوو پەنجشەممە، وە روداو هاتوچوی لە باشوور عراق بۊی، و تەقەڵایگ خوەیکوشتن دۊیەتیگ لە بەغداد پایتەخت پووچەڵکریایە .
سەرچەوەیگ ئەمنی، ئەرا ئاژانس شەفەق نیوز وت: پزشک دەرمانسازیگ گیان لە دەسدایە و پزیشک ئاژەڵیگیش زەخمدارە لە ئەنجام ئەڵگەریان ماشینیگ مەوقەی گواستنەوەیان لە ری مابەین زیقار و بەسرە.
وتیش؛ تەرمەگە ئەرا پزشک یاسایی کلکریایە و زەخمدارەیلە رەوانەی خەسخانە کریانە.
لە بەغدای پایتەخت، دۊیت گەنجیگ لە داڵگبۊی 2005 گولو نایە وە سەر خوەی وە تفەنگ تەقەڵای خوەیکوشتن دایە لە ناو ماڵ خوەیان لە چوارچمگ ناوچەی غەزالیە باکوور خوەرئاوای بەغدا.
تەقەلاگەی بۊیە مدووی زەخمداریی، و ئیسە هالە ژیر چەودێری هۊیرد ئەرا رزگارکردنی،  و تائیسە هووکار تەقەلای خوەکوشتنەگەی نەزانیاگە.
